મ્હારી છોરિયાં છોરો સે કમ હૈ કે..એક ફિલ્મનો આ ડાયલોગ હરિયાણવી ભાષામાં બોલાયેલો છે એ દીકરી પણ અહીંની જ છે. હરિયાણાના પાનીપત જિલ્લાના એક ગામ માલપુરમાં જાહ્નવી રહે છે. જાહ્નવીની વૈશ્વિક નોંધ લેવાઇ છે કે તે આઠ અલગઅલગ વિદેશી લહેજામાં સમૃદ્ધ ઉચ્ચારણ સાથે વાત કરે છે. 13 વર્ષની વયમાં આમ કરવું સાવ આસાન તો નથી જ નથી. હવે કહું કે જાહ્નવી દિલ્હી યુનિવર્સિટીની વિદ્યાર્થિની છે. તે બીએનો અભ્યાસ કરી રહી છે. જાહ્નવીની અંગ્રેજીની કાબેલિયતની નોંધ બીબીસી સુધી પહોંચી તો તેમણે આ દીકરીનો સ્ટુડિયો ચેક પ્રોગ્રામ પણ કર્યો હતો. બીબીસીના કાર્યાલયમાં બોલાવાઇ ત્યારે બીબીસી લંડનના સંવાદદાતા સાથે એકદમ બ્રિટિશ લહેજામાં તેમની સાથે જાહ્નવીએ વાતચીત કરી તો કોઇ માઇનો લાલ ત્યાં બાકી ન હતો કે આશ્ચર્યચકિત ન થાય.